Sura 48.
S  u  r  a   XLVIII
Kur'an časni(Tomislav Dretar)Kur'an časni(Tomislav Dretar)
Religija

P o b j e d a

U ime Allaha:
Onog koji čini milosrđe,
Milosrdnog.

1	Da, mi smo ti dodijelili jednu sjajnu pobjedu
2	da bi ti Allah  oprostio
	  tvoje prve i tvoje posljednje grijehove;
	da bi ispunio svoju milost u tebi;
	da bi te usmjerio na pravi put
3	i da bi ti Allah  dao jednu silnu pomoć.

4	On je taj koji je dao da siđe njegova Sakina
	u srca vjerujućih
	da bi izrasli u vjeri;
	– vojske nebeske i zemaljske njemu pripadaju;
	  Allah  zna sve, on je mudar –
5	da bi uveo vjernike i vjernice
	 u Vrtove gdje teku potoci,
	– tu će oni boraviti kao besmrtnici –
	i za izbrisati njihova rđava djela.
	– To je ondje, uz Allaha, jedna neograničena sreća –

6	On će kazniti licemjerne ljude i žene,
	žene i ljude mnogobožce,
	one koji daju jednu lažnu ideju Allaha.
	– Nek ih nesretna sudbina zadesi! –

Allah se rasjaruje protiv njih;
	on ih proklinje!
	On pripravlja Pakao za njih:
	kojeg li mrskog svršetka!

7	Vojske nebeske i zemaljske pripadaju Allahu  .
Allah je silan i mudar!

8	Da, mi smo te poslali kao svjedoka,
	kao najavitelja dobre vjesti
	i kao upozoritelja,
9	da biste vi vjerovali u Allaha i u njegovog Poslanika   ;
	da biste mu vi pomagali;
	da ga štujete;
	da slavite hvalospjeve Božje
	  u svitanje i u suton.

10	Oni koji ti prisežu na vjernost
	prisežu Allahu  .
	Ruka  Allahova položena je na njihove ruke.

	Ako je netko prekršio prisegu
	prekršio ju je na svoju štetu.
	
Allah će uskoro  donijeti jednu nagradu bez ograničenja
	onome Ko  je vjeran prisezi danoj spram njega.

11	Oni Beduini koji su zaostali reći će ti:
	« Naša Bogatstva i naše obitelji su nas zaustavili;
	moli oprost za nas! »

	Oni su svojim jezicima izgovorili
	ono što im nije u srcima njihovim.

	Reci:
	« Ko  će dakle moći nešto učiniti
	u vašu korist i protiv Allaha,
	ako on hoće kakvo zlo ili dobra za vas? »
	– Allah  je savršeno obaviješten
	onim što vi činite –

12	Naprotiv!
	Vi ste mislili da se Poslanik  i vjerujući
  	  nikad neće vratiti među svoje.
	Taj prijezir se nametnuo vašim srcima
	  pod varavim prividima.
	Vi ste imali krivo mišljenje o Allahu  ;
	vi ste jedan izgubljeni narod.

13	Nek onaj koji ne vjeruje u Allaha i njegovog Poslanika   
	zna da smo mi pripravili jedan žeravnik
	  za nevjerne.

14	Kraljevstvo nebesa i zemlje pripadaju Allahu  .
	On oprašta kome on hoće;
	on kažnjava koga on hoće.
Allah je onaj koji oprašta, on je milosrdan.

15	Oni koji su zaostali reći će,
	kad vi krenete,
	da bi se domogli plijena:
	« Dopustite nam da vas slijedimo. »

	Oni bi željeli promijeniti Riječ Allahovu.
	Reci:
	« Nikad nas vi ne ćete  slijediti:
Allah je tako prije rekao.» 

	Oni će reći:
	« Naprotiv!
	Vi ste nam zavidni. »
	– Ali oni su ti koji ništa ne rasumiju –

16	Reci onim Beduinima koji su zaostali:
	« Vi ćete  uskoro biti pozvani u boj
	protiv naroda nadarenog strašnom silom.
	Vi ćete  ih pobijediti,
	ili će se oni podvrgnuti Allahu  .

	Ako poslušate,
Allah će vam dati lijepu nagradu.
	Ako okrenete leđa,
	– kao što ste učinili predhodno –
	on će vas kazniti bolnom kaznom. »

17	Nema nikakve grješke za predbaciti slijepcu,
	nema nikakve grješke za predbaciti hromom,
	nema nikakve grješke za predbaciti bolesnom
	  ako izostanu u boju.

Allah će uvesti
	 u Vrtove gdje teku potoci
	onoga koji posluša Allaha i njegovog Poslanika   ;
	ali on će bolnom kaznom kazniti
	onoga koji okrene leđa.

18Allah je bio zadovoljan s vjerujućima
	kad su dali prisegu pod Drvetom.

	On je poznavao sadržaj njihovih srca.
	On je dao da na njih siđe Sakina:
	On ih je nagradio jednom brzom pobjedom
19	i obilnim plijenom kojeg su se oni domogli.
	– Allah  je silan i mudar –

20Allah vam obećava
	obilan plijen kojeg ćete  se domoći;
	on ubrzava za vas završetak ovog posla;
	on odvraća od vas ruke tih ljudi
	da bi sve ovo bilo jedan Znak za vjerujuće
	i vama služilo kao vodič na pravom putu.
21	On je učinio jednu drugu stvar
	za koju vi niste bili sposobni;
	on ju je obuhvatio u svojoj svemoći.
	– Allah  je nadmoćan nad svakom stvari –

22	Da su vas nevjernici potukli,
	oni bi potom okrenuli leđa
	i ne bi pronašli ni
	gazdu ni zaštitnika.

23	Takav je bio, odprije, Allahovi  običaj.
	Ti ne ćeš naći nikakve izmjene
	u Allahovom običaju.

24	On je taj koji je odstranio njihove ruke od vas
	i od njih vaše ruke,
	u dolini Mekke,
	nakon što vam je dana prednost u odnosu na njih.
	– Allah  savršeno vidi ono što vi činite –

25	Takvi su nevjernici
	koji su vas odstranili od svete Mošeje
	i koji su spriječili žrtve
	da stignu na mjesto njihovog žrtvovanja.

	Da su se raslikovali jedni od drugih,
	mi bismo sigurno bolno kaznili
	one među vama koji bijahu nevjerni,
	ali ljudi vjernici i žene vjernice
	  vama nepoznati
	također su se tu nalazili:
	vi ste ih, ne znajući, zamalo pogazili nogama
	i bio bi vam pripisan zločin.
	– Allah  uvodi koga on hoće u svoje milosrđe –

26	Kad su nevjernici
	  stavili u svoja srca pomamu,
	pomamu neznanja,
Allah dade da siđe Sakina
	na njegovog Poslanika   i na vjerujuće.
	On ih obaveza na jednu riječ pobožnosti
	kojoj su oni bili najdostojniji i najbliži.
	– Allah  savršeno poznaje svaku stvar –

27	Da, Allah  potvrđuje istinu
	viđenja dodijeljenog svom Poslaniku     .

	Vi ćete  dakle u sigurnosti
	ući u svetu mošeju
	– Ako to Allah  hoće –¬¬¬
	obrijane glave i podrezanih kosa
	i ne ćete  se bojati.

Allah zna ono što vi ne znate.
	On vam je prije dodijelio jednu brzu pobjedu.

28	On je taj koji je poslao svog Poslanika   
	s Uputstvom i istinitim vjeroučenjem
	da bi nadvladalo svako drugo vjeroučenje.
	– Allah  dostaje kao svjedok –

29	Muhamed je Allahov  Poslanik.
	Njegovi su pratitelji žestoki spram bezbožnika,
	dobri i milostivi među sobom.

	Ti ih vidiš, pognute, prostrte,
	tražeći milost Allahovu i njegovo zadovoljenje.
	On ih prepoznaje jer on vidi na njihovim čelima
	 tragove njihovog prostiranja po zemlji.

	Evo prispodobe koja se odnosi na njih u Tori
	i prispodobe koja se tiče njih u Indžilu:
	oni su slični zrnu koje tjera svoju klicu,
	po tom postaje tvrdo, narasta,
	uspravlja se na svojoj stabljici.
	Sijač je pun divljenja
	a bezbožnici su puni jarosti.

Allah je obećao onima među njima koji vjeruju
	i koji vrše dobra djela
	oprost i bezgraničnu nagradu.